Karjas vārti

Karjas vārti (, , Karri-Pforte) bija aizsardzības būve, kuru uzbūvēja 15. gadsimtā (1456. gadā), kā daļu no Tallinas pilsētas mūriem. Tie atradās uz dienvidaustrumiem no Tallinas lejaspilsētas (starp pilsētas mūra Harju vārtiem un Viru vārtiem), mūsdienu Suur-Karjas un Mjurivahes ielu krustojumā, kopā ar priekšējiem un Karjas vaļņa vārtiem, kas bija izvirzīti gandrīz līdz pašreizējai Pērnavas šosejai. Pilsētas mūra vārti atradās vienā līnijā ar pilsētas mūri, bet priekšējie un vaļņa vārti bija izvirzīti.

Lielāko daļu no Tallinas viduslaiku Karjas vārtu kompleksa nojauca zemes nocietinājumu pārbūves laikā 18. gadsimta otrajā pusē, Lurenburgas lielgabalu torni nojauca 1767. gadā.Küllike Kaplinski, Uusi andmeid Tallinna linnamüüri Tõnismäe-poolse osa kindlustamisest 15. sajandi viimasel veerandil ja 16. sajandi esimesel poolel, Igaunijas Zinātņu akadēmijas raksti. Sociālo zinātņu sērija. 1975, nr. 4 18. un 19. gadsimtā vārtus sauca arī par Mihailovas vārtiem (). Karjas vārtus nojauca 1849. gadā, kad paplašināja ceļus uz Tallinas vecpilsētu.

 Vēsture 
Karjas vārti rakstiskos avotos pirmo reizi minēti 1365. gadā. Laika gaitā galvenais vārtu tornis un tā aizsardzības būves papildināja, un 14. gadsimta vidū visu trīs vārtu priekšā pilsētas lejasdaļas dienvidu un dienvidaustrumu pusēs uzcēla ūdensdzirnavas, kuras darbināja ar ūdeni no Ilemistes ezera novadot to pa grāvja akveduktu. Pirmajiem 14. gadsimtā celtajiem priekšējiem vārtiem, 15. gadsimtā piebūvēja divus apaļus stūra torņus. No 1530. līdz 1550. gadam aizsardzības būves papildināja un viduslaiku grāvja ārējā krastā ārpus pilsētas mūra izveidoja zemes uzbērumu, kuros izbūvēja vaļņa vārtus, bet blakus tiem uzcēla Lurenburgas lielgabalu torni.

Karjas vārtu galvenais vārtu tornis bija masīva četrstūrveida četru stāvu ēka ar velvētu vārtu aili pirmajā stāvā un ārējo portālu, kas noslēgts ar parapetu. Galvenā vārtu torņa vārtu ailes platums starp diviem paralēliem ziemeļrietumu—dienvidaustrumu mūriem bija 5,25 metri. Saskaņā ar Reina Zobela veiktajiem pētījumiem, pilsētas mūra kopējais biezums starp Harju vārtiem un Karjas vārtiem bija 2,5 metri, bet virs smailarku nišām, kas bija atstātas mūra iekšpusē, bija 1,3 metri.

 Atsauces 

Kategorija:Tallinas vecpilsēta